बे हाग्रा सिफायनाय जायगासिम दिनै कसुगाव हाग्रा बिफान आरो रायम’ना बिफाननि मावथिफोरा नायबिजिर हैयो। बे जायगासिम थांनानै नायबिजिरनायनि गेजेरजों रायम’ना हाग्रा बिफाननि रेनजार सुबिमल खुनदुआ बुङोदि थांनाय सानथामसोनिफ्रायनो गोबां रायजो- राजाफोरा हाग्राखौ दानस्रांनानै बिफां- लाइफां हाफायनानै गावबा-गावनि बाहागो राननानै लादों। हाग्रा बिफाननिफ्राय जेबो बिथोन मोनालासै मारै बेबादि बिफां-लाइफां दानफायदों दासिमबो बेनि जेबो फिननाय मोनाखै। बे जाथायनि सायाव हाग्रा बिफाना हाजासे नाजाबाबो दासिमबो जेबो संदाननो हायाखै आरो बे जाथायखौ राजखान्थिजों सोमोन्दो थानो हागौ होननानै फोरमायो ।